Musa Mohammed (Dan Siyasa)
Kanal (mai ritaya) Musa Mohammed ya kasance mai Gudanarwa na Jihar Yobe, Nijeriya daga watan Agusta 1998 zuwa Mayu 1999 a lokacin mulkin rikon kwarya na Janar Abdulsalami Abubakar.  Daga baya ya zama Ministan Wasanni da Ci gaban Jama'a daga watan Yulin shekarar 2003 zuwa watan Yulin shekarar 2005 a lokacin gwamnatin Shugaban kasa Olusegun Obasanjo.

Ayyuka

Soja 
Musa Mohammed ya halarci makarantar horar da sojoji ta Najeriya (N.D.A), Kaduna da jami’ar Ahmadu Bello, Zariya.A aikinsa na soja, ya kasance Malami a NDA, Birgediya Manjo kuma Babban Malami a Makarantar Sigina ta Sojojin Najeriya da kuma Babban Jami’i a Hedikwatar Soja.  An nada shi mai kula da jihar Yobe daga watan Agustan 1998 zuwa watan Mayun 1999, a matsayin tsohon mai kula da harkokin soja. An bukaci ya yi ritaya daga aikin soja bayan dawowar mulkin dimokiradiyya.

Siyasa 
A watan Afrilu na shekarar 2001, ya zama memba na kwamitin gudanarwa na Hadaddiyar Kungiyar Hadin Kan Nijeriya (UNDF), kungiyar tsoffin gwamnonin soja.  Ya kasance dan takarar gwamnan jihar Gombe na jam’iyyar Peoples Democratic Party (PDP) a zaben shekarar 2003, amma ya fadi a zaben fidda gwani da Mohammed Danjuma Goje, wanda aka ci gaba da zaben Gwamna. 

An nada Musa Mohammed a matsayin Ministan Wasanni da ci gaban Jama’a a watan Yulin 2003. A ranar 13 ga watan Yulin shekarar 2005, a cikin sauya shekar ya zama Ministan Harkokin Gwamnatocin, Ci gaban Matasa da Ayyuka na Musamman.  A watan Yunin shekarar 2006, an cire shi daga majalisar ministocin Obasanjo domin ya mayar da hankali kan neman mukami a zaben watan Afrilun shekarar 2007.

Manazarta 
 
Gwamnonin jihar Yobe
Rayayyun mutane
Babu shekarun haiuwar rayayyun mutane